ЗыIэщIагъэкIа текIуэныгъэ
«Спартак-Налшык» (Налшык) — «Сокол» (Саратов) — 1:1 (1:0). Налшык. «Спартак» стадион. Бадзэуэгъуэм и 23-м. ЦIыху 2000 еплъащ.
Судьяхэр Егоров (Саранск), Чельцов, Болотенков (тIури Мэзкуу щыщщ).
«Спартак-Налшык»: Антипов, Мурачёв, Мэкъуауэ, Соблыр, Дашаев, Дроздов, Багъэтыр (Балъкъэр, 63), Ахриев (Каркаев, 72), Войнов (Крамаренкэ, 67), Бажэ (Мухьэммэд, 85), Гугуев.
«Сокол»: Фёдоров, Ходырев, Магадиев, Климов, Васянович (Семёнов, 76), Дудолев (Домшинский, 59), Романенкэ, Пащты, Дергачёв (Перчёнок, 71), Мануковский (Хрущёв, 59), Галыш.
Топхэр дагъэкIащ: Ахриевым, 29 (1:0). Галыш, 90+4 (1:1).
Дагъуэ къыхуащIащ Галыш, Дергачёвым, Соблырым.
Япэ дивизионым щрагъэкIуэкIа пэщIэдзэ джэгугъуитIым зы топи щыдэзымы-гъэкIыфа икIи зэи щыте- мыкIуэфа «Спартак-Нал- шыкым» ехъулIэныгъэр зыIэригъэхьэну хуабжьу щIэхъуэпсу щэбэтым щыIа зэIущIэр иригъэжьащ. Я хьэрхуэрэгъури узыпэмылъэщынхэм яхыхьэртэкъым — «Сокол»-ми зы очко закъуэ иIэу арат икIи мылъкукIэ и Iуэхухэр зэ- рымыщIагъуэм къыхэкIыу зигъэлъыщыну Iэмал иIатэкъым.
Налшыкдэсхэм хуабжьу жыджэру ирагъэжьащ. Ахэр къаруушхуэкIэ ебгъэрыкIуэрт икIи зэм зы лъэныкъуэмкIэ, зэм адрейм- кIэ къыщыщIидзурэ хьэщIэ- хэм я гъуащхьэхъумэхэр ягъэундэрэщхъуат. «Сокол»-м и футболистхэр ди щIалэхэм зыкъомкIэ къазэрыпикIуэтыр япэ дакъикъэхэм щегъэжьауэ наIуэ хъуат. ПэщIэдзэ дакъикъэ пщыкIутхум Гугуев Магомед и закъуэ тIэунейрэ саратовдэсхэр игъэгужьеящ, арщхьэкIэ ар зэуа топыр зэм гъуащхьэм техуащ, адрейм зымащIэкIэ щхьэпрыкIащ. Мыгувэу бжыгъэр къызэIу- ха хъуащ: Гугуевым сэмэгумкIэ къыщыхита топыр Ахриев Хьэсэн гъуэм дахэу дигъэкIащ. Япэ дивизио-ным зэригъэзэжрэ «Спартак-Налшыкым» ар и япэ ехъулIэныгъэт.
Бжыгъэр къызэIуаха иужькIи, налшыкдэсхэм я ебгъэрыкIуэныгъэхэр нэхъ кIащхъэ ящIакъым. КъыхэжаныкIын папщIэ абыхэм Iэмал зыбжанэ яIащ. АрщхьэкIэ ар яхузэфIэмыкIауэ загъэпсэхуну икIащ.
Джэгум и етIуанэ Iыхьэр нэхъ хуэму екIуэкIащ. ТекIуэныгъэр къыхуэзыхь бжыгъэр ихъумэну «Спартак-Налшыкыр» зэрыхущIэкъур нэрылъагъут. «Сокол»-ми хэгъэрейхэм зэратегуплIэн къару иIэтэкъым. Апхуэдэурэ зыкъомрэ екIуэкIащ. ЗэIущIэм и Iыхьэ плIанэм фIэкIа къыщымынэжым тренерхэм футболистхэр яхъуэжу хуежьащ. Дыдейхэм нэхъ тегъэщIапIэ ящIар зыхъумэжыныгъэращ, саратовдэсхэр ебгъэрыкIуэн хуейт.
ЗэIущIэм кърикIуар щызэхэкIар абы къыщIагъуа зэманыр щиух дыдэращ. Зы очко нэхъ мыхъуми кърагъэлыну зизыча саратовдэсхэм угловой къыхатэну Iэмал ягъуэтащ. Ар ягъэзэщIа иужькIэ футбо- листхэр зэныкъуэкъуурэ зэхэукIуриежащ. Судьяр абыхэм яхэплъэри, метр зытхух фIэкIа ди гъуэм пэмыжыжьэу штрафной къеуэн хуейуэ иукъуэдиящ. Ар пенальтим нэхърэ нэхъ Iеижт.
«Спартак-Налшыкым» и футболист псори я гъуэм дэувэжащ. АрщхьэкIэ «Сокол»-м и гъуащхьауэ Га- лыш Виталий и къару къызэрихькIэ еуэри, а «блыныр кIуэцIрихащ» — 1:1. Жагъуэщ апхуэдэ щIыкIэкIэ текIуэныгъэр зыIэщIэбгъэкIыну.
Иджы фыщыдгъэгъуэ- зэнщ Урысей Федерацэм футболымкIэ и япэ диви-зионым щызэхэта етIуанэ джэгугъуэм къарикIуа бжыгъэхэм. Мис ахэр: «Динамо» (Мэзкуу) — «Нефтехимик» (Нижнекамск) — 3:1, «Балтика» (Калининград) — «Енисей» (Красноярск) — 0:1, «Зенит-2» (Санкт-Петербург) — «Тюмень» (Тюмень) — 1:0, «Волгарь» (Астрахань) — «Шинник» (Ярославль) — 2:0,«Луч-Энергия» (Владивосток) — «Факел» (Воронеж) — 0:2, «Спартак-2» (Мэзкуу) — «Кубань» (Краснодар) — 1:0, «Тосно» (Тоснэ) — «Мордовия» (Саранск) — 1:0, «Тамбов» (Тамбов) — «Сибирь» (Новосибирск) — 3:2, «СКА-Хабаровск» (Хабаровск) — «Химки» (Химки) — 1:1.
ПэщIэдзэ джэгугъуищым яужькIэ япэ дивизионым щекIуэкI зэхьэзэхуэм бжьыпэр щиубыдащ а псоми щытекIуа Воронеж и «Факел»-м. Абы очкоитIкIэ къыкIэроху Мэзкуу и «Дина-мо»-р я пашэу командитху.
Иджыблагъэ премьер-лигэм къыхэкIа Краснодар и «Кубань»-мрэ Саранск и «Мордовия»-мрэ хуабжьу хуэмыхуу ирагъэжьащ. Мордовием и футболист- хэр псоми къыщыхагъэщIащ, краснодардэсхэр зыми ятекIуэфакъым. Ахэр, ди щIалэхэм я гъусэу, зэкIэ къыкIэрыхухэм ящыщщ.
КъыкIэлъыкIуэ джэгу- гъуитIыр «Спартак-Налшыкым» «Шинник»-мрэ «Тюмень»-мрэ ядригъэкIуэкIынущ. Ди щIалэхэм хьэрхуэрэгъу къахуэхъунухэм мы зэхьэзэхуэм щрагъэкIуэкIа джэгугъуэ псори ирагъэхьэхуащ икIи тIуми зэхэту зы топ закъуэ дагъэкIауэ аращ. Хэт ищIэн «Спартак-Налшыкри» абыхэм япэлъэ-щынкIэ хъунщ. Пщэдей нэхъ фIэмыкIыу ар ди нэгу щIэкIынущ — Ярославль къалэм ди щIалэхэр щаIущIэнущ щIыпIэ «Шин- ник»-м. Дыщыгугъынщ ехъулIэныгъэхэм я щIэдзапIэ ар хъуну.
Жыласэ Заурбэч.
